**SPOZNAVANJE OKOLJA**

Do sedaj sem Vam poslala gradivo za matematiko in slovenščino, ker se mi je to v prvem trenutku zdelo najbolj pomembno in potrebno. Sedaj pa Vam pošiljam še snov za spoznavanje okolja, ker ste me eni to tudi prosili. Da bodo učenci malo ustvarjalni, pa pošiljam še eno likovno nalogo.

Zelo dobrodošlo bo, če učenci še vedno utrjujejo čas oz. uro, ter seveda snovi, ki smo jih do sedaj obravnavali.

Sedaj pa Vam pošiljam novo snov, ki naj bi jo v prihodnje obravnavali.

DZ str.68, 69, 70. Naj preberejo snov, odgovorijo na vprašanja in potem naredijo še zapis v zvezek.

ZAPIS V ZVEZEK

Ni potrebno, da je zapis v zvezek v takšni obliki, torej v povedih. Če je komu lažje si lahko s pomočjo povedi naredi miselni vzorec.

NASELJA

MESTO je gosto naseljeno in pozidano. Poznamo večja in manjša mesta.

Prebivalci mest se imenujejo meščani.

V mestih primanjkuje prostora, zato gradijo stavbe v višino tako, da zgradijo stolpnice, bloke in nebotičnike. Mesto je prepleteno z ulicami. Na cestah je gost promet.

V mestu so številne ustanove: gledališče, galerija, pošta, muzeji.

Zelo veliko mesto z več milijoni prebivalcev je velemesto.

 VASI so manjše od mest. Grajene so na podeželju.

Prebivalci so vaščani.

Preživljajo se s kmetovanjem, z obrtjo...Nekateri hodijo na delo v mesta ali kraje, npr. ( Ajdovščina, Nova Gorica, Vipava...). K vaškim naseljem štejemo še samotne kmetije in manjše zaselke.

Samotne kmetije so najmanjša naselja na podeželju. Tu je kmečka hiša in nekaj gospodarskih poslopij.

Zaselki so manjša naselja, ki štejejo do petnajst hiš.

NALOGA ZA UČENCE

Naj se učenci prelevijio v turistične vodiče. Naj raziščejo zanimivosti mesta Ajdovščina, naravno in kulturno dediščino... *Ob tem bodo še ponovili, kar smo se že v šoli učili o kulturni in naravni dediščini.* Na internetu bodo našli veliko podatkov, malo jim boste morali pomagati pri izluščenju podatkov. Naj v nekaj povedih ( recimo 10) turistom predstavijo mesto Ajdovščina. Zapis naj naredijo v zvezek. Lahko ga tudi ilustrirajo, tako bo še bolj zanimiv.